Risa Hontiveros-Baraquel

Si Risa Hontiveros (isinilang bilang Ana Theresia Hontiveros noong Pebrero 24, 1966) http://www.abs-cbnnews.com/research/2010-candidate-profiles/senatorial-candidates/05/05/10/profile-ana-theresia-%E2%80%9Crisa%E2%80%9D-hontiveros-baraquel ) PROFILE: Ana Theresia “RISA” Hontiveros-Baraquel ay isang Pilipinong mambabatas, mamamahayag, at aktibista na kumakatawan sa Partido Akbayan sa Mababang Kapulungan mula 2004–2010. Kasalukuyan siyang naglilingkod bilang Senador ng Pilipinas matapos manalo sa Pangkahalatang Halalan ng Pilipinas noong 2016, at nakuha ang pangsiyam na pagkalagak. Siya ang nakatatandang kapatid ng mamamahayag na si Pia Hontiveros.http://manilastandard.net/mobile/article/203507https://philnews.ph/2017/06/27/public-calls-senator-risa-hontiveros-accountable-missing-p1-7-b-philhealth-funds/http://www.asianpolicy.press/2018/05/10b-budget-nawalarisa-hontiveros-dawit.html?m=1

Talambuhay

Isinilang si Hontiveros noong 24 Pebrero 1966 sa Maynila. Sa gulang na 14, naging isa siya sa mga gumanap bilang anak ng Von Trapp sa adaptasyon ng Repertory Philippines ng The Sound Of Music, kabilang sina Lea Salonga, Monique Wilson at Raymond Lauchengco. Noong mga panahon ding iyon ay una siyang naipakilala upang makibahagi sa mga gawaing pang-aktibismo bilang tagapangasiwa ng pakikibaka laban sa  Bataan Nuclear Power Plant noong siya ay nasa mataas na paaralan. Nagtapos si Hontiveros bilang cum laude sa Batsilyer ng Sining sa Agham Panlipunan mula sa Pamantasang Ateneo de Manila. Habang nasa Ateneo, masigla siya sa mga lupon ng mga mag-aaral, kung saan lumahok siya sa mga adhikain para sa kapayapaan at katarungan sa mga maralitang mamamayan.

Naging mamamahayag din siya sa telebisyon at gumawa para sa dalawang himpilang pangtelebisyon, sa IBC (Headline Trese) at sa GMA Network (GMA Network News).

Sa karera ni Hontiveros bilang aktibista, napaanib siya sa ilang mga samahan at kilusan:Coalition for Peace (naglingkod bilang Pangkahalatang Kalihim mula 1988 hanggang 1992), National Peace Conference (naglingkod sa Governing Council nito simula 1990), Government Panel for Peace Talks with the National Democratic Front (tagapangulo ng Panel's Reciprocal Working Committee on Socio-Economic Reforms mula Agosto 1998 hanggang 1999), Pandayan para sa Sosyalistang Pilipinas ), isang organisasyong politikal na demokratiko-sosyalista (nahalal muli bilang Tagapangulo noong Agosto 2001), "Pilipina", isang samahang para sa karapatan ng mga kababaihan, Amnesty International Pilipinas (kasapi ng Pangasiwaan).

Bago ang kaniyang paglahok sa pulitika, isang mamamahayag si Hontiveros na nagbigay sa kaniya ng karangalan bilang Golden Dove Awards' Best Female Broadcaster ng Kapisanan ng mga Brodkaster ng Pilipinas (KBP). Nagkamit din siya ng pagpili mula sa Nobel Peace Prize noong 2005 dahil sa kaniyang natatanging ambag para sa pagdaloy ng usapang pangkapayapaan sa pagitan ng Gobyerno ng Pilipinas at ng National Democratic Front mula 1998 hanggang 1999.

Sa anim na taong pamamalagi niya sa Kamara bilang kongresista, si Hontiveros ang pangunahing naglathala ng Cheaper Medicines Law at Comprehensive Agrarian Reform Program Extension With Reforms (CARPER) Law sa Mababang Kapulungan ng Kongreso. Nilathala rin niya ang ilang panukalang batas tulad ng Anti-Prostitution Bill, Anti-Lesbian, Gay, Bisexual and Transgender (LGBT) Discrimination Bill, at ang Students' Rights and Welfare (STRAW) Bill.

Noong 2010, tumakbo si Hontiveros bilang Senador sa ilalim ng partido ni Benigno Aquino III. Bagamat hindi pinalad, nagtapos sa ika-labintatlong pagkalagak si Hontiveros sa karera sa pagka-senador - na isang pagkalak lamang ang pagitan sa ika-labindalawang panalong senador. Sa kasalukuyan, siya ang Tagapangulo ng Akbayan Partylist, at isa sa mga prominenteng katauhan sa kampanya para sa pagsasabatas ng Reproductive Health (RH) Bill sa Kongreso.

Noong administrasyon ni Rodrigo Duterte, pinuna ni Hontiveros and giyera laban sa droga pagkatapos malaman sa pagsisiyasat sa Senado ang dami ng mga pinatay na batang Pilipino na walang kinalaman sa droga, katulad ni Kian delos Santos. Ayon sa datos ng mga bihasa, mahigit 30,000 na may Pilipino ang pinatay sa ilalim ng administrasyong Duterte. Pinuna rin ni Hontiveros ang pro-China foreign policy ni Duterte, kung saan pinili ni Duterte na ipalaganap ang mga Chinese-owned gambling corporation katulad ng POGOs sa bansa at huwag ipaglaban ang karapatan ng Pilipinas sa West Philippine Sea. Pagkatapos ng pagpuna ni Hontiveros, dumami ang mga huwad na balita laban sa kaniya ukol PhilHealth, na kung saan natuklasan ng mga fact-checking organizations na karamihan sa mga huwad na akawnts na nagpapalaganap ng huwad na balita ay nanggaling sa bansang Tsina. Samantalang lalo pang pinalawak ng mga Duterte vloggers ang huwad na mga balita sa hatirang pangmadla. Kalaunan ay napatunayan na walang anomalyang ginawa si Hontiveros noong nakaupo siya sa PhilHealth board noong November 2014 hanggang October 2015. Ayon mismo sa Commission on Audit (COA), hindi kasama si Hontiveros sa mga sinabi ng agency na umabuso sa "bonuses" ng PhilHealth. Dagdag pa ng mga datos, ang "bonuses issue" na pilit pinupukol kay Hontiveros ng mga Duterte vloggers at Chinese bot akawnts ay naipakalat ng PhilHealth bago pa naitalaga si Hontiveros sa PhilHealth.

Mga sanggunian

Mga kawing panlabas
 Opisyal na pahina sa Facebook
 Opisyal na akwant sa Twitter

Kategorya:Mga pulitiko ng Pilipinas